[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Magio el papero kaj inko: intervjuo kun la iran-usonana artistino Hadieh Shafie"}, {"text_idx": "#000006", "text": "Irandevena kaj edukita en Usono, Hadieh Shafie pasiig\u0302as pri readaptado de la libra formo. S\u0302i ankau\u0306 sin dedic\u0302as al kreado de tekstaj formoj, al esplorado de la emocia potenco de la koloro, kaj ankau\u0306 al la \u201cserc\u0302ado de novaj manieroj fragmentigi la spacon inter kio estas desegnaj\u0302o kaj kio estas skulptaj\u0302o\u201d."}, {"text_idx": "#000007", "text": "La verkoj de Hadieh Shafie estis interalie kunigitaj de la Metropolitan Museum of Art [en] de Novjorko kaj de la Broklina Muzeo de Arto. En oktobro 2019, s\u0302ia verko Transition 7 estis parto de la au\u0306kcio de moderna kaj nuntempa arto el Mez-Oriento organizita de Christie's [en]."}, {"text_idx": "#000008", "text": "S\u0302iaj verkoj sur papero karakterizig\u0302as per sia esprimeco kaj per la intenseco de la necesa laboro. S\u0302i tiel invitas la publikon al imaga sed ankau\u0306 ordigata kaj logika universo \u2013 mondo de stratumoj, ene de kiu la publiko alkutimig\u0302as je c\u0302iu vizito kun iu aspekto de s\u0302ia percepto de la mondo, de s\u0302ia tekniko kaj de s\u0302ia koncepta komplekseco, kaj ankau\u0306 de la magio de papero kaj inko. S\u0302ajnas esti senfina vojag\u0302o. S\u0302ia uzo de vortoj kaj frazoj malsimilas persan au\u0306 araban kaligrafion kaj prefere reprezentas alirejon al neplenumita nostalgio, loko kie la artistino serc\u0302as siajn memoraj\u0302ojn kaj identecon tra paca kaj harmonia mondo."}, {"text_idx": "#000010", "text": "Spike 10, rolita papero [ketabs] kun la vorto eshgh (amo/pasio en persa lingvo), skribita mane kaj presita. Inko je akva bazo kaj akrilo. Diametro 12\u2032\u2032 x profundo 6\u2032\u2032. Privata kolekto, Usono. Kopirajto: Hadieh Shafie."}, {"text_idx": "#000012", "text": "Kiam mi koncentrig\u0302is al pentraj\u0302o, samtempe mi studis paperfabrikadon kaj gravuradon kaj ambau\u0306 procedoj plac\u0302egis al mi. Mi s\u0302atis la manieron kiel farbo kaj inko ensorbig\u0302as en la paperon. Kiam mi translokig\u0302is al Brooklyn por atenti la programon de magistro pri belartoj (MFA-programo) en Pratt [en] dum la vintro 1993, mi alfrontis gravajn financajn limigojn. En tiu momento, kiam mi jam trovis la laboron sur papero kontentiga, mi decidis tute labori per papero kaj desegnaj\u0302o, ankau\u0306 c\u0302ar mi pensis ke tio estus malpli multekosta. Samtempe mi multe interesig\u0302is pri iluminitaj manuskriptoj kaj tiel mi pensis nature eksplori tiun medion."}, {"text_idx": "#000013", "text": "La verkoj sur paperrulo naskig\u0302is el serio de projektoj realigitaj komence de la 2000-aj jaroj, kadre de arta prezentado, inspirita de la infan-fabelo \u0645\u0627\u0647\u06cc \u0633\u06cc\u0627\u0647 \u06a9\u0648\u0686\u0648\u0644\u0648\u200e, Ma\u0302hi\u0304-ye Si\u0304ya\u0304h-e Ku\u0304chu\u0304lu\u0304 [kies traduko en Esperanto nomig\u0302as La nigra fis\u0302eto]."}, {"text_idx": "#000014", "text": "Dum tiuj plenumoj, mi kopiis pag\u0302ojn el tiu historio, mi surstrekis kaj tradukis iun frazon [en la anglan] kaj poste postlasis la pag\u0302on en publika loko, kie iu povus trovi g\u0302in. Plejofte, mi metis ilin ene de libroj en publikaj bibliotekoj, en trinkejoj kaj vendejoj. Mi dau\u0306rigis tiun esploron en mia studio. Mi faldis pag\u0302ojn el la libro en insterspacetojn de la plankoj kaj muroj. Mi rekuperis tablon al kiu mankis bolto liganta la tablon kaj g\u0302ian piedon. Por ens\u0302ovi la pag\u0302ojn de la libro en tiujn spacetojn, mi devis roli la paperon. Kiam mi faris tion, mi sentis ke estis fortega momento, kaj tiel naskig\u0302is la rolpaperaj verkoj. Poste serio de verkoj inspiritaj de tiuj unuaj eksploroj estis prezentitaj al la School 33 Art Center de Baltimoro en konkursa foiro organizita de Allison Knowles [en], la fama artistino de Fluxus [en], internacia reto de artistoj, kiuj aspiris kunfandi diversajn artajn rimedojn kaj disciplinojn."}, {"text_idx": "#000016", "text": "OM: Vi uzas persajn vortojn en pluraj el viaj verkoj, tamen ne per la persa au\u0306 araba kaligrafio al kiu ni kutimas. Aspektas kiel la vortoj kvazau\u0306 veturus rakonton ligatan al papero. Kiu estas via rilato kun la vortoj kaj specife kun \u201ceshgh\u201c, la persa vorto por amo, pasio?"}, {"text_idx": "#000017", "text": "HSH: Mi koncentrig\u0302is sur la vorto \u201ceshgh\u201d c\u0302ar s\u0302ajnis al mi ke g\u0302i perdis sian signifon. Desegni tiun formon c\u0302iam denove estas meditema plenumo. Mi ellaboris plurajn seriojn. Hodiau\u0306 estas Grid Series (kradserioj), en inko sur papero."}, {"text_idx": "#000018", "text": "La serio \u201cDesegni, Tranc\u0302i kaj Skrapi\u201d, estas inkaj kaj akrilaj desegnaj\u0302oj de tekstoj kaj koloroj sur speco de kartonita papero [en] kies surfaco estas gravurita, tranc\u0302ita kaj skrapita por krei dimensian surfacon."}, {"text_idx": "#000019", "text": "Mi interesig\u0302as pri abstrakta kaj malklara lingvo."}, {"text_idx": "#000020", "text": "Tiel en la serio de rolitaj paperoj, mi kas\u0302as la manskribitan kaj presitan tekston ene de samcentraj paperringoj. Mi ne nur kas\u0302as, sed kelkfoje parte malkas\u0302as la internaj\u0302on de la ujeto, s\u0302ovante la cirklajn formojn al la ekstero per pintaj formoj, kiuj montras tion kio estas ene."}, {"text_idx": "#000022", "text": "Kiam mi komencas projekton, mi ne c\u0302iam scias, kiu estos la fina rezulto. Mi arang\u0302as ilaron kun kiu mi povas ludi, ekzemple la vorto \u201ceshgh\u201d estas unu el ili. En la persa lingvo g\u0302i havas profundan signifon (\u2018riveli\u2019), sed en la angla g\u0302i estas obskura (\u2018kas\u0302ita\u2019). Aliaj iloj estas farboplato au\u0306 pintformo."}, {"text_idx": "#000024", "text": "OM: Nombro de viaj kreaj\u0302oj postulas multe da laboro. Via unika stilo de paperfiligranado, uzanta milojn de buntaj paperruloj kovritaj de manskribita kaligrafio, ebligas koncepti vide mirigajn verkaj\u0302ojn. De kie venas via energio, inspiro kaj kreivo?"}, {"text_idx": "#000025", "text": "HSH: La fonto de mia laboro kus\u0302as tre profunde en mi. Nature, mi pensas en koloroj kaj abstraktaj formoj. Mia labormaniero estas flua. Mi ludas kun la materialoj en la studio. Mi sekvas tiujn eksperimentadojn kaj tion, kion mi perceptas, poste mi transmetas ilin en vidan lingvaj\u0302on."}, {"text_idx": "#000026", "text": "La fabrikadprocedo postulas tempon kaj energion, certe, sed g\u0302i estas malfacila nur kiam temas pri limdatoj. Sed tiom for kiom mi povas memori, mi faris arton kaj mi amis desegni kaj pentri. G\u0302i estas c\u0302io, kion mi c\u0302iam deziris. C\u0302iam s\u0302ajnis al mi tiom nature pensi abstrakte. Mi konsideras la kreadprocedon kiel ludaktivecon. Por mi g\u0302i estas fonto de plezuro. Multo de mia laboro temas pri mia observado de tio, kion mi vidas dum farado de desegnaj\u0302o au\u0306 skulptaj\u0302o. Poste mi kreas verkaj\u0302ojn surbaze de tiuj observoj. Mia verkaro estas homogena sed ankau\u0306 c\u0302iam evoluanta. Je la fino de la jaroj 1990, mi komprenis kiom grave estas trovi plezuron en sia laboro kaj tion mi faras \u2013 mi kreas verkaj\u0302ojn kiuj povas konverti tristecon en felic\u0302on."}, {"text_idx": "#000028", "text": "OM: Kvankam vi kreskis en Usono, vi ankorau\u0306 havas konekton kaj inters\u0302ang\u0302ojn solidajn kaj regulajn kun viaj iranaj radikoj. Kiel vi tradukis tion en via laboro?"}, {"text_idx": "#000032", "text": "En 1979, mi havis 10 jarojn, kaj la kvar jaroj de mia vivo pasigitaj en Irano inter 1979 kaj 1983 detruis mian infanecon. Tiuj kvar jaroj donis al mi multe da g\u0302ojo, sed ankau\u0306 multe da tristeco kaj malespero, tiel multe ke mi bezonos tutan vivon por superi c\u0302iujn trau\u0306matojn kau\u0306zitajn dum tiuj jaroj. Hodiau\u0306, mi estas konvinkita ke pere de miaj artaj\u0302oj mi denove povas malpaki tiujn c\u0302i spertojn."}, {"text_idx": "#000034", "text": "Kiel tiu c\u0302i tunizia insulo kunigis islamanojn kaj judojn"}, {"text_idx": "#000037", "text": "Juna kuiristo en Bakuo transformis sian apartamenton en restoracion"}, {"text_idx": "#000040", "text": "Retpos\u0302to (ne estos publikigata) (deviga)"}]